CELEX: 22008D0034
Language: ro
Date: 2008-03-14 00:00:00
Title: Decizia nr. 34/2008 a Comitetului mixt al SEE din 14 martie 2008 de modificare a anexei XX (Mediul) la Acordul SEE

10.7.2008   
            
            
               RO
            
            
               Jurnalul Oficial al Uniunii Europene
            
            
               L 182/32
            
         
      DECIZIA NR. 34/2008 A COMITETULUI MIXT AL SEE
   
   din 14 martie 2008
   de modificare a anexei XX (Mediul) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 15/2008 a Comitetului mixt al SEE din 1 februarie 2008 (1).
            
         
               (2)
            
            
               Decizia 2005/381/CE a Comisiei din 4 mai 2005 de stabilire a unui chestionar în vederea prezentării de rapoarte privind aplicarea Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (2) urmează să fie încorporată în acord.
            
         
               (3)
            
            
               Decizia 2006/803/CE a Comisiei din 23 noiembrie 2006 de modificare a Deciziei 2005/381/CE de stabilire a unui chestionar în vederea prezentării de rapoarte privind aplicarea Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (3) urmează să fie încorporată în acord,
            
         DECIDE:
   Articolul 1
   Anexa XX la acord se modifică după cum urmează:
   
               1.
            
            
               La punctul 1f (Directiva 96/61/CE a Consiliului) se adaugă următorul text:
               
                           „—
                        
                        
                           
                              32005 D 0381: Decizia 2005/381/CE a Comisiei din 4 mai 2005 (JO L 126, 19.5.2005, p. 43), astfel cum a fost modificată prin:
                           
                                       —
                                    
                                    
                                       
                                          32006 D 0803: Decizia 2006/803/CE a Comisiei din 23 noiembrie 2006 (JO L 329, 25.11.2006, p. 38).”
                                    
                                 
                     
         
               2.
            
            
               După punctul 21ao (Decizia 2006/780/CE a Comisiei) se inserează următorul punct:
               
                           „21ap.
                        
                        
                           
                              32005 D 0381: Decizia 2005/381/CE a Comisiei din 4 mai 2005 de stabilire a unui chestionar în vederea prezentării de rapoarte privind aplicarea Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 126, 19.5.2005, p. 43), astfel cum a fost modificată prin:
                           
                                       —
                                    
                                    
                                       
                                          32006 D 0803: Decizia 2006/803/CE a Comisiei din 23 noiembrie 2006 (JO L 329, 25.11.2006, p. 38).
                                    
                                 În sensul prezentului acord, dispozițiile deciziei se citesc cu următoarea adaptare:
                           Articolul 2 se citește:
                           «Rapoartele statelor AELS, în ceea ce privește un stat AELS, trebuie prezentate Autorității AELS de Supraveghere până la data de 30 iunie a fiecărui an și trebuie să se refere la anul calendaristic precedent de la 1 ianuarie până la 31 decembrie. Primul raport, care se referă la anul calendaristic 2008, trebuie predat până la 30 iunie 2009.»”
                        
                     
         Articolul 2
   Textele Deciziilor 2005/381/CE și 2006/803/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 15 martie 2008, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 14 martie 2008.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 154, 12.6.2008, p. 30.
   
      (2)  JO L 126, 19.5.2005, p. 43.
   
      (3)  JO L 329, 25.11.2006, p. 38.
   
      (4)  Nu au fost semnalate obligaţii constituţionale.